John Terry

John George Terry [džonn džoodž t'eri või t'erri] (sündinud 7. detsember 1980 Barkingis) on inglise endine jalgpallur, kaitsja.

Pärast sportlaskarjääri lõppu asus ta 2018. aastal tööle Aston Villa abitreenerina.

Klubikarjäär 

Terry debüteeris Chelseas 28. oktoobril 1998 Inglismaa karikavõistlustel. Regulaarselt hakkas ta esindusmeeskonnas mängima 2001. aastal.

Ta valiti kaks korda Chelsea aasta mängijaks (aastatel 2001 ja 2006). Alates 2004. aastast oli ta Chelsea kapten. 14. oktoobril 2006 pidi ta 1 minuti tegutsema ka väravavahina, sest meeskonna kõik 3 väravavahti olid vigastada saanud. Väravaid ta sisse ei lasknud ja Chelsea võitis mängu.

Hooajal 2004–2005 valiti ta mängijate poolt Premier League'i hooaja parimaks mängijaks. Premier League'i hooaja sümboolsesse koosseisu kuulus ta kokku viiel hooajal: 2003–04, 2004–05, 2005–06 ja 2014–15.

Ta lahkus Chelseast pärast 2016.–2017. aasta hooaega, mil tuli klubiga viiendat korda Inglismaa meistriks. Ta esindas Chealseat kokku 492 liigamängus ja lõi neis 42 väravat. Kokku esindas ta Chealseat 717 mängus ja lõi neis 67 väravat.

Oma karjääri viimase hooaja 2017–18 veetis ta Inglismaa esiliiga klubis Aston Villa.

Koondisekarjäär  
Ta debüteeris Inglismaa jalgpallikoondises 2003. aasta juunis Serbia ja Montenegro jalgpallikoondise vastu. Esimese värava lõi ta rahvuskoondises 30. mail 2006 sõprusmängus Ungari vastu.

10. augustil 2006 nimetas peatreener Steve McClaren Terry Inglismaa koondise kapteniks. 5. veebruaril 2010 võttis McClaren Terrylt tema eraelu tõttu kaptenipaela ära. 19. märtsil 2011 sai teada, et Fabio Capello tegi Terry'it taas Inglismaa jalgpallikoondise kapteniks seoses endise kapteni, Rio Ferdinandi, vigastusega.

Ta teatas koondisekarjääri lõpetamisest 2012. aasta septembris. Koondises mängis ta kokku 78 kohtumist ja lõi kuus väravat.

Väravad rahvuskoondises

Autasud

Meeskondlikult

Chelsea
Inglismaa meister (5): 2004–05, 2005–06, 2009–10, 2014–15, 2016–17
Inglismaa karikavõitja (5): 2000, 2007, 2009, 2010, 2012
Inglismaa liiga karika võitja (3): 2005, 2007, 2015
FA Community Shield võitja (2): 2005, 2009
UEFA Meistrite Liiga (1): 2011–2012
 UEFA Euroopa Liiga (1): 2012–2013

Individuaalselt 
 FIFA MM-i parim kaitsja: 2006
 UEFA aasta parim kaitsja (4): 2005, 2008, 2009
 UEFA aasta sümboolse koondise liige (4): 2005, 2007, 2008, 2009
 Chelsea aasta mängija (2): 2001, 2006
 Chelsea aasta noormängija: 1998

Isiklikku 

John Terry on 187 cm pikk.

Ta on abielus endise ilutöötaja Toni Pool Terryga ning neil on kaksikud lapsed: poeg Georgie John ja tütar Summer Rose, kes on sündinud 18. mail 2006. John ja Toni abiellusid 15. juunil 2007. Pärast pulmi veetsid nad kaks nädalat Roman Abramovitši jahil Vahemerel.

Viited

Välislingid 

Inglismaa jalgpallurid
West Ham Unitedi mängijad
Chelsea FC mängijad
Nottingham Forest FC jalgpallurid
Aston Villa FC mängijad
Premier League'i mängijad
The Championshipi mängijad
Sündinud 1980